CELEX: 62017CN0094
Language: lt
Date: 2017-02-23 00:00:00
Title: Byla C-94/17: 2017 m. vasario 23 d. Tribunal Supremo (Ispanija) pateiktas prašymas priimti prejudicinį sprendimą byloje Rafael Ramón Escobedo Cortés/Banco de Sabadell S.A.

15.5.2017   
            
            
               LT
            
            
               Europos Sąjungos oficialusis leidinys
            
            
               C 151/19
            
         2017 m. vasario 23 d.Tribunal Supremo (Ispanija) pateiktas prašymas priimti prejudicinį sprendimą byloje Rafael Ramón Escobedo Cortés/Banco de Sabadell S.A.
   
   (Byla C-94/17)
   (2017/C 151/25)
   Proceso kalba: ispanų
   
      Prašymą priimti prejudicinį sprendimą pateikęs teismas
   
   
      Tribunal Supremo
   
   
      Šalys pagrindinėje byloje
   
   
      Kasatorius: Rafael Ramón Escobedo Cortés
   
      Kita proceso šalis: Banco de Sabadell, S.A.
   
   
      Prejudiciniai klausimai
   
   
               1.
            
            
               Ar Direktyvos 93/13 (1) 3 straipsnis, siejamas su jos priedo 1 punkto e papunkčiu, ir 4 straipsnio 1 dalis draudžia teismo praktiką, pagal kurią paskolos sutarties sąlyga, nustatanti delspinigius, kurie daugiau kaip 2 % viršija sutartyje numatytas metines paskolos palūkanas, laikoma neproporcingai didele kompensacija, kurią turi mokėti mokėjimo įsipareigojimą pavėlavęs įvykdyti vartotojas, ir todėl ją reikia laikyti nesąžininga?
            
         
               2.
            
            
               Ar Direktyvos 93/13 3 straipsnis, siejamas su jos priedo 1 punkto e papunkčiu, 4 straipsnio 1 dalis, 6 straipsnio 1 dalis ir 7 straipsnio 1 dalis draudžia teismo praktiką, pagal kurią, priimant sprendimą dėl delspinigius nustatančios paskolos sutarties sąlygos nesąžiningumo, tokio nesąžiningumo kontrolės kriterijus yra aplinkybė, kad delspinigiai viršija paskolos palūkanų normą, ir laikoma, kad taip „iš vartotojo, kuris neįvykdo savo įsipareigojimo, kaip kompensaciją už tai sumokėti neproporcingai didelę sumą“, ir pagal kurią, pripažinus, kad sąlyga nesąžininga, tokie delspinigiai apskritai neturi būti mokami ir toliau skaičiuojamos tik paskolos palūkanos iki paskolos grąžinimo pabaigos?
            
         
               3.
            
            
               Jeigu atsakymas į antrąjį klausimą būtų teigiamas: ar pripažinus delspinigius nustatančią sutarties sąlygą negaliojančia dėl to, kad ji nesąžininga, reikia numatyti kitus padarinius, kurie būtų suderinami su Direktyva 93/13, pvz., kad visiškai neturi būti mokamos paskolos palūkanos ar delspinigiai, kai paskolos gavėjas neįvykdo savo įsipareigojimo mokėti paskolos grąžinimo įmokas per sutartyje nustatytus terminus, arba kad turi būti skaičiuojamos įstatymuose numatytos palūkanos?
            
         
      (1)  1993 m. balandžio 5 d. Tarybos direktyva 93/13/EEB dėl nesąžiningų sąlygų sutartyse su vartotojais (OL L 95, p. 29; 2004 m. specialusis leidimas lietuvių k., 15 sk., 2 t., p. 288).